Seit da Stoazeit werd d Zirmnuss ois Symboi gnuzt, meglichaweis mit phallischa Bedeitung, oba af jedn Foi ois Fruchtborkeits- und Unsterblichkeitssymboi. Im egyptischn Isiskuit hot d Zirmnuss a wichte Roin gspuit, wia aa im griachischn Kuit vom Dionysos und vo da Kybele. Bei d Rema woars a beliabts Symboi fia Grobstoana. In da katholischn Kira is d Zirmnuss a Symboi fia d Wiedaaufastehung.